《王萼楼司马家棣邀同人春游作》
清代·金武祥

揽胜寻幽逸兴添，偏隅景物亦何嫌。使君为政原多暇，奇境能游任久淹。

杨柳一溪春涨腻，菜花十里午风甜。韶光易暮休轻掷，此日何期四美兼。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。